
Localitatea Timişoara dispune de un sistem centralizat de alimentare cu apă, canalizare şi staţie de epurare a apelor uzate menajere.

Reţelele de canalizare existente nu acoperă toate zonele construite, situaţie întâlnită şi pe strada Corneliu Baba. Această deficienţă impune realizarea unei reţele de canalizare pe acest traseu.

Menţionăm că în conformitate cu Protocolul de Colaborare nr.  SC2005-15139/31.08.2005 încheiat de Municipiul Timişoara cu cetăţenii domiciliaţi pe strada Corneliu Baba, achiziţionarea tubulaturii necesare realizării reţelei de canalizare se va face de către cetăţeni.

Valoarea totală a investiţiei ,,Extindere reţea de canalizare -  strada Corneliu Baba” este estimată la 150.758,23 lei (cu TVA), respectiv 41.304 Euro (1 EURO=3,65 lei la data de 28.11.2005).

Având în vedere faptul că finanţarea obiectivului ,,Extindere reţea de  canalizare – strada Corneliu Baba” se face din bugetul local, Capitolul 63.02.09 ,,Alimentări cu apă”, propunem aprobarea studiului de fezabilitate conform proiectului P 04/2005 întocmit de S.C. PRO SAMAC CONSTRUCT S.R.L.

